b'\n_START_ARTICLE_\n\xc5\xbdidik\xc5\xb3 \xc5\xa0v. Onos koply\xc4\x8dia\n_START_SECTION_\nIstorija\n_START_PARAGRAPH_\nKoply\xc4\x8dia pastatyta pagal architekto Jono Muloko projekt\xc4\x85. Koply\xc4\x8dios pastatymo iniciatoriumi laikomas tuometinis \xc5\xbdidik\xc5\xb3 klebonas kun. Vaclovas Martinkus. 1974 metais koply\xc4\x8di\xc4\x85 restauravo Vytautas Landsbergis-\xc5\xbdemkalnis. 2004-2005 metais ji ir v\xc4\x97l buvo pertvarkyta._NEWLINE_Tel\xc5\xa1i\xc5\xb3 vyskupas Jonas Boruta 2011 m. prie\xc5\xa1 \xc5\xa0v. Onos atlaidus suteik\xc4\x97 koply\xc4\x8diai \xc5\xa0v. Onos titul\xc4\x85._NEWLINE_2012 m. liepos 26 d. prie\xc5\xa1 \xc5\xa0v. Onos atlaidus ant koply\xc4\x8dios atstatyta "Angelo su trimitu" skulpt\xc5\xabra, sukurta tautodailininko Antano Murausko. Skulpt\xc5\xabr\xc4\x85 \xc5\xa0v. Onos atlaid\xc5\xb3 metu 2012 m. liepos 29 d. pa\xc5\xa1ventino \xc5\xbdidik\xc5\xb3 parapijos klebonas kun. Egidijus Jurgelevi\xc4\x8dius._NEWLINE_\xc5\xa0v. Mi\xc5\xa1ios koply\xc4\x8dioje aukojamos V\xc4\x97lini\xc5\xb3 ir Vis\xc5\xb3 \xc5\xa0vent\xc5\xb3j\xc5\xb3 dienomis, taip pat \xc5\xa0v. Onos atlaid\xc5\xb3 pagrindin\xc4\x99 dien\xc4\x85.\n_START_SECTION_\n\xc5\xa0v. Onos atlaidai\n_START_PARAGRAPH_\n\xc5\xa0v. Onos atlaidai \xc5\xbdidikuose vyksta nuo sen\xc5\xb3 senov\xc4\x97s. \xc4\xae juos susirenka ne tik vietiniai gyventojai, ta\xc4\x8diau atvyksta ir tikintieji i\xc5\xa1 visos Lietuvos, taip pat u\xc5\xbesienio, daugiausia Latvijos._NEWLINE_\xc5\xa0v. Onos atlaid\xc5\xb3 pagrindin\xc4\x99 dien\xc4\x85, paprastai paskutin\xc4\xaf liepos m\xc4\x97nesio sekmadien\xc4\xaf, \xc5\xa0v. Mi\xc5\xa1ias \xc5\xbdidik\xc5\xb3 ba\xc5\xbeny\xc4\x8dioje aukoja \xc5\xbdidik\xc5\xb3 klebonas, o sumos \xc5\xa0v. Mi\xc5\xa1ios vyksta kapin\xc4\x97se, prie\xc5\xa1ais koply\xc4\x8di\xc4\x85. Pagrindines \xc5\xa0v. Mi\xc5\xa1ias kiekvienais metais celebruoja vis kitas kunigas sve\xc4\x8dias.'